《蜀茶花》
明代·梁以壮

想似倾城懒笑嚬，紫烟红雾蜀山春。马嵬何必非唐苑，绛袖分明是太真。

剪綵炫华终见拙，画图精染莫传神。相如解渴应能否，若使当垆更醉人。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。